Νταϊάνα (ταινία)

Η Νταϊάνα είναι μια βιογραφική δραματική ταινία του 2013 που σκηνοθετήθηκε από τον Όλιβερ Χιρσμπίγκελ και αφορά τα τελευταία δυο χρόνια της ζωής της Νταϊάνα, πριγκίπισσας της Ουαλίας. Το σενάριο βασίστηκε στο βιβλίο της Κέιτ Σνελ Diana : Her Last Love και γράφτηκε από τον Στήβεν Τζέφρεϋς. Η Αγγλο-Αυστραλιανή ηθοποιός Ναόμι Γουότς έπαιξε τον ρόλο της Νταϊάνα.

Η παγκόσμια πρεμιέρα της ταινίας έγινε στο Λονδίνο στις 5 Σεπτεμβρίου 2013. Προβλήθηκε στο Ηνωμένο Βασίλειο στις 20 Σεπτεμβρίου 2013. Η ταινία έλαβε αρνητικές κριτικές τόσο από τους Βρετανούς όσο και από τους Αμερικανούς κριτικούς.

 Πλοκή 
Η ταινία απεικονίζει τα δυο τελευταία χρόνια της ζωής της πριγκίπισσας, ξεκινώντας από τα γεγονότα αμέσως μετά τον χωρισμό της Νταϊάνα (Ναόμι Γουότς) από τον Κάρολο, Πρίγκιπα της Ουαλίας. Γνωρίζει και ερωτεύεται τον Πακιστανό καρδιακό χειρούργο Χασούντ Χαν (Ναβίν Άντριους). Η ταινία προβάλλει τις ιστορικές περιηγήσεις της στην Ανγκόλα, την εκστρατεία της κατά της χρήσης ναρκών και τις αποστολές της στην Αυστραλία, στο Πακιστάν, στη Νέα Υόρκη, στη Βοσνία, στην Ιταλία και τελικά στο Παρίσι παράλληλα με τις προτιμήσεις της στη μόδα που φορούσε στην αληθινή ζωή. Η επιθυμία της για συνύπαρξη με τον Χαν τελειώνει λόγω της δικής του επιθυμίας για ιδιωτικότητα και τις αντιρρήσεις του εξαιτίας της διασημότητάς της. Η ταινία απεικονίζει την Νταϊάνα να φλερτάρει με τον Αιγύπτιο Ντόντα Αλ Φαγιέντ σε μια προσπάθειά της να κάνει τον Χαν να ζηλέψει και τελειώνει με το τροχαίο δυστύχημα που σκότωσε την Νταϊάνα, τον Φαγιέντ και τον οδηγό του Φαγιέντ στη σήραγγα του Pont Alma στο Παρίσι - ωστόσο δεν υπάρχει μια επανέκδοση αυτής της τελευταίας σκηνής.

 Ηθοποιοί 
 Ναόμι Γουότς, ως Νταϊάνα
 Ναβίν Άντριους, ως Δρ Χασνάν Καν
 Κας Ανβάρ, ως Ντόντα Φαγιέντ
 Λώρενς Μπέλχερ, ως Πρίγκιπας Ουίλιαμ, Δούκας του Κέιμπριτζ
 Χάρυ Χόλαντ, ως Πρίγκιπας Χάρι της Ουαλίας
 Ντάγκλας Χότζ, ως Πολ Μπάρελ
 Τζεραλντίν Τζέιμς, ως Ούναφ Τόφολο
 Τσαρλς Έντουαρντς, ως Πάτρικ Τζέφσον
 Τζούλιετ Στήβενσον, ως Σόνια
 Μαίρη Στόκλεϋ, ως βοηθός

 Παραγωγή 
Το σενάριο, το οποίο βασίζεται στο βιβλίο της Κέιτ Σνελ Diana: Her Last Love, γράφτηκε από τον Στήβεν Τζέφρεϋς. Ο Ρόμπερτ Μπέρνστεϊν και ο Ντάγκλας Ράε έκαναν την παραγωγή της ταινίας για την εταιρεία Ecosse Films. Η Βρετανίδα ηθοποιός Ναόμι Γουότς έπαιξε τον πρωταγωνιστικό ρόλο.

Οι σκηνές της Νταϊάνα με τον Ντόντα Φαγιέντ στο ιδιωτικό γιοτ του, το Jonikal, γυρίστηκαν στο 45 μέτρων γιοτ Yacht Princess Iolanthe. Οι σκηνές στο Paris Ritz Imperial Suite έγιναν στο Fetcham Park House του Surrey.

 Αποδοχή 
Η ταινία έλαβε έναν συντριπτικό αριθμό από αρνητικές κριτικές. Έχει βαθμολογία έγκρισης 8% με βάση την άποψη 97 κριτικών και μέσο όρο 3,5/10. "Η Ναόμι Γουότς προσπαθεί σκληρά για τον πρωταγωνιστικό ρόλο αλλά η Νταϊάνα καταστέλλει τις προσπάθειές της κάτω από ένα κακόβουλο σενάριο και μια αδέξια προσέγγιση".

Ο Ντέιβιντ Έντουαρντς από την εφημερίδα The Mirror δήλωσε ότι ήταν "μια φτηνή και αμείλικτη προσπάθεια που μοιάζει με ένα πρωινό στα μέσα της εβδομάδας στο Channel 5" και ότι "ο Γουέσλεϋ Σνάιπς με μια ξανθιά περούκα θα ήταν πιο πειστικός", απονέμοντας στην ταινία ένα αστέρι. Ο Πήτερ Μπράντσο της εφημερίδας The Guardian απένειμε στην ταινία ένα αστέρι και την αποκάλεσε "κινηματογραφικό σινεμά".

Ο Τζόσουα Ρόθκοπφ του περιοδικού Time Out της Νέας Υόρκης αποκάλεσε την ερμηνεία της Ναόμι Γουότς "έκτακτη" και έδωσε στην ταινία 3 αστέρια, ονοματίζοντάς την ως "μια περιορισμένη βιοψία που δίνει στο θέμα της τη ρομαντική ιδιωτικότητα που η πραγματική ζωή στέρησε από την Νταϊάνα". Ο Νάϊτζελ Άντριους από την εφημερίδα The Financial Times ανέφερε ότι "για άλλη μια φορά η Ναόμι Γουότς προμηθεύει τη δύναμη" αλλά ότι η παράστασή της είναι "τρομακτικά απομονωμένη". Ο Τζιμ Σέμπρι από το 3ΑW επαίνεσε την "εντυπωσιακή απόδοση" της Ναόμι Γουότς αλλά παρατήρησε ότι η ταινία "θα μπορούσε πράγματι να κάνει επιπλέον μισή ώρα ώστε να βάλει περισσότερο κρέας στα οστά αυτών των υπανάπτυκτων κεφαλαίων της ιστορίας". Η Φιονουάλα Χάλιγκαν της Screen Daily επικρίνει το σενάριο λέγοντας ότι "η γενναία αποδοση της Ναόμι Γουότς δεν πρέπει να υποτιμηθεί δεδομένων των φτωχών διαλόγων και της πίεσης του ρόλου".

Η Ναόμι Γουότς έλαβε το βραβείο Razzie της χειρότερης ηθοποιού για το τελικό αποτέλεσμα τόσο στην παρούσα ταινία όσο και στην ταινία 43 όπου έχασε από τον Τάιλερ Πέρρυ.

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Diana στο IMDb
 Diana στο Rotten Tomatoes

Κατηγορία:Ταινίες του 2013
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2010
Κατηγορία:Γαλλικές ταινίες της δεκαετίας 2010
Κατηγορία:Σουηδικές ταινίες
Κατηγορία:Βελγικές ταινίες
Κατηγορία:Βρετανικές δραματικές ταινίες
Κατηγορία:Γαλλικές δραματικές ταινίες
Κατηγορία:Γαλλικές βιογραφικές ταινίες
Κατηγορία:Σουηδικές δραματικές ταινίες
Κατηγορία:Βελγικές δραματικές ταινίες
Κατηγορία:Ταινίες σε σκηνοθεσία Όλιβερ Χιρσμπίγκελ
Κατηγορία:Βρετανικές βιογραφικές ταινίες
Κατηγορία:Βρετανικές ανεξάρτητες ταινίες